போண்டா

போண்டா தென்னிந்தியாவிலும் இலங்கையிலும் உண்ணப்படும் ஒரு பலகாரம் ஆகும். இது கோளவடிவில் இருக்கும். கடலை மாவினை எண்ணெயில் பொரித்து இது செய்யப்படுகிறது. இதன் மேற்பகுதி மொறுமொறுப்பாகவும் உட்பகுதி மெதுமெதுவெனவும் இருக்கும்.

செய்முறை
 உருளைக்கிழங்கு மசியல், வேக வைத்த முட்டை, மசித்த கீரை போன்றவற்றில் ஏதேனும் ஒன்றை உள்ளங்கைக்குள் அடங்குமாறு பிடித்து அதனை கடலை மாவுக் கரைசலில் முக்கி எடுத்து பின்னர் கொதிக்கும் எண்ணெயில் போட்டுப் பொறித்து போண்டா செய்யப்படுகிறது.
 மேலும் இத்துடன் கடலை மாவுடன் கார மசாலா பொருட்கள் மற்றும் பச்சை மிளகாய் சேர்த்து செய்யபடும் போண்டா சாதா போண்டா அல்லது கார போண்டா என்றும் அழைக்கப்படுகிறது.
 மேலும் மேற்கண்ட கலவையுடன் கீரை சேர்த்து கொண்டு செய்யப்படும் போண்டா கீரை போண்டா என்றும் அழைக்கப்படுகிறது. 
 வெறும் கடலை மாவுடன் வரமிளகாய் அறைத்த பச்சை மிளகாய் சேர்த்து செய்யபடும் போண்டா கடலை மாவு போண்டா அல்லது மெது போண்டா என்றும் அழைக்கப்படுகிறது.

போண்டா வகைகள்
 போண்டா (கார போண்டா) 
 உருளைக்கிழங்கு போண்டா (மசால் போண்டா)  
 கடலை மாவு போண்டா (மெது போண்டா) 
 பர்மா போண்டா
 கீரை போண்டா
 முட்டை போண்டா

மேலும் பார்க்க
 வடை
 பஜ்ஜி
 முறுக்கு
 அதிரசம்

சான்றுகள்

உணவுகள்
இந்திய உணவுகள்
சிற்றுண்டிகள்
ஆந்திர சமையல்
தமிழர் சமையல்